Konsert vir ’n goeie doel, 'Want ons kan!' | SARIE
Want ons kan! / Cause We Can! is ’n projek wat in 2003 gestalte gevind het toe aktrise Margit Meyer-Rödenbeck (Dowwe Dolla) se ma, Retha, ’n verbete stryd teen kanker geveg het met die hulp van die vrywilligers van die Tygerberg-hospies.
Margit, Pedro Kruger en Hennie van Greunen het later in 2003 besluit dat almal moet terugploeg in die gemeenskap – dieselfde gemeenskap wat Retha ondersteun het. Sedertdien bied hulle jaarliks saam met die gemeenskapskoerant TygerBurger die konsert Want ons kan! / Cause We Can! aan.
In die eerste jaar het hulle sowat R50 000 vir die hospies ingesamel. Deesdae is hul beursie dikker en genereer sowat R160 000, wat vanjaar onder drie instansies verdeel word – die Carel du Toit-sentrum vir gehoorgestremde kinders, MES, wat hawelose mense oplei en ondersteun, en SNAP! (Special Needs Adapted Program), wat vir outistiese kinders vaardighede aanleer.